पाएं अपने शहर की ताज़ा ख़बरें और फ्री ई-पेपरडाउनलोड करें
जिले में लगातार तीन दिनों से तेज हवाओं के साथ हल्की बुदाबूंदी जारी है। मानसून पूर्व काल बैसाखी के प्रकोप से मंगलवार की रात में भी छिट-पुट बारिश नगर व ग्रामीण इलाकों में भी हो रही है। दिन भर आकाश में बादल छाए रहे, जिससे मौसम सुहावना बना रहा। तापमान मे भी गिरावट हुई। मौसम विभाग के अनुसार इस मौसम में जारी इस छिटफुट बारिश से गरमा फसल के साथ ही खेतों में लगे सब्जी, मक्का, मड़ुआ, मूंग, उरद और आम-लीची को फायदा हो रहा है। इधर, नगर के कई इलाकों में इस हल्की बारिश से कीचर हो गए हैं। नाला से पानी का बहाव बाधित होने से कई मोहल्लों की सड़कों पर कीचर जमा हो गया है। जिससे लोगों को आवागमन में परेशानी बढ़ गई है। कृषि वैज्ञानिक सह नोडल पदाधिकारी डॉ. राम ईश्वर प्रसाद ने बताया कि अगले पांच दिनों तक बारिश की संभावना है।
उन्होंने किसानों को मक्का में सिंचाई नहीं करने की सलाह देते उन्हें मेढ़ से पानी निकालने की व्यवस्था करने को कहा है। बताया कि इस दौरान मौसम का अधिकतम तापमान 31 से 34 एवं न्यूनतम तापमान 20 से 23 डिग्री तक रहेगी। वहीं, उत्तरपूर्व की हवा का गति 12 से 24 किमी प्रतिघंटा के रफ्तार से चलेगी। मौसम में प्रतिशत आद्रता 80 से 40 के बीच रहने का अनुमान है। वहीं बारिश 3 से 7 मिमी होने की संभावना है। कहीं-कहीं काल बैसाखी के प्रकोप से भारी बारिश भी होगी। किसानों को इसके लिए सतर्क रहने की जरूरत है। बुधवार को जिले में 4 मिमी बारिश के साथ अधिकतम तापमान 34 व न्यूनतम तापमान 22 डिग्री रही। वहीं, उत्तरपूर्व हवा 18 किमी की गति से चली है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn